**თეთრიწყაროს მუნიციპალიტეტის მერიის**

**ჯანდაცვის და სოციალური უზრუნველყოფის, განათლების, კულტურის, სპორტისა და ახალგაზრდულ საქმეთა სამსახურის მიერ 2022 წლის განმავლობაში გაწეული სამუშაოს შესახებ ანგარიში**

სამსახური, განვლილ საანგარიშო პერიოდში, ჯანდაცვის და სოციალური უზრუნველყოფის, განათლების, კულტურის, სპორტისა და ახალგაზრდულ საქმეთა სამსახურის დებულების თანახმად ასრულებდა მასზე დაკისრებულ მოვალეობებს.

სამსახურს ექვემდებარება ორი განყოფილება (ჯანდაცვის და სოციალური უზრუნველყოფის განყოფილება; განათლების, კულტურის, სპორტისა და ახალგაზრდულ საქმეთა განყოფილება).

სამსახურის ყოველდღიურ საქმიანობას წარმოადგენს ზემდგომი ორგანოებისაგან მიღებული განკარგულებების შესრულება, საკითხების მომზადება, მუშაობა მუნიციპალურ პროგრამებსა და კულტურულ-საგანმანათლებლო, სპორტულ და ახალგაზრდულ პროექტებზე, წერილებისა და განცხადებების განხილვა გადამოწმება და მათზე საპასუხო წერილების მომზადება. მოქალაქეების მიღება და მათთვის სრულყოფილი განმარტებების მიცემა, სფეროს შესაბამისი, მერიის დაქვემდებარებაში მოქმედი ა.(ა).ი.პ.-ების კოორდინაცია.

წარმოგიდგენთ ინფორმაციას განვლილ საანგარიშო პერიოდში განხორციელებული საქმიანობის შესახებ.

თეთრიწყაროს მუნიციპალიტეტის მერიის ჯანდაცვისა და სოციალური უზრუნველყოფის პროგრამით 2022 წლის ბიუჯეტის ,,ჯანმრთელობის დაცვა და სოციალური უზრუნველყოფის“ მუხლიდან გაიხარჯა 572 600 ლარი. პროგრამით დღეისათვის ისარგებლა 1456 პირმა.

დაფინანსების თანხა ქვეპროგრამების მიხედვით გადანაწილდა შემდეგნაირად:

* მრავალშვილიანი ოჯახების ყოველთვიური დახმარებით ისარგებლა 267 ბავშვმა, რისთვისაც ჯამში გაიხარჯა 62 320 ლარი;
* დედ-მამით ობოლი ბავშვების ყოველთვიური დახმარებით ისარგებლა 6 ბენეფიციარმა, რისთვისაც გაიხარჯა 14 400 ლარი.
* ჰემოდიალიზის პროგრამაში ჩართულმა 16 პირმა მიიღო დახმარება ტრანსპორტირების დაფინანსების მიზნით ჯამში 21 640 ლარი;
* ქირით უზრუნველყოფის დახმარებით ისარგებლა 4 უსახლკარო ოჯახმა, გაიხარჯა 7240 ლარი.
* სოციალურად დაუცველის, იძულებით გადაადგილებული პირის და ომის ვეტერანის დაკრძალვის ხარჯების ნაწილობრივ დასაფარად დახმარება გაეწია 50 ოჯახს 12 450 ლარით;

საქართველოს თავისუფლებისა და ტერიტორიული მთლიანობისათვის ბრძოლაში დაღუპულთა 16 ოჯახს ჯამში გაეწია სულ 8 000 ლარის დახმარება;

* ხანდაზმულ ( 90 წლის და უფროსი ასაკის) 49 მოქალაქეს გაეწია დახმარება სულ 6 700 ლარი; მათ შორის ორი 100 წლის ქალბატონს 2 000 (ერთი ათასი) ლარის ოდენობით.
* შეზღუდული შესაძლებლობის მქონე ბავშვსა და მკვეთრად გამოხატული შშმ პირს, სულ 79 ბენეფიციარს გაეწია 22 700 ლარის დახმარება;
* დედით, ან მამით ობოლმა 71 ბავშვმა მიიღო დახმარება 14 200 ლარი;

12 ოჯახს გაეწია დახმარება ბავშვის შეძენის გამო 2 400 ლარის ოდენობით.

* 152 იძულებით გადაადგილებულმა ოჯახმა ერთჯერადი დახმარების სახით მიიღო 15 200 ლარი;
* 18 მარტოხელა მშობელს გაეწია 3 600 ლარის დახმარება;
* სამედიცინო მომსახურება დაუფინანსდა 435 პირს, რაზედაც საერთო ჯამში გაიხარჯა

347 490 ლარი;

* მედიკამენტების დაფინანსებისთვის დახმარება გაეწია 217 ბენეფიციარს, რაზეც გაიხარჯა 54 853 ლარი;
* ა(ა)იპ სკოლამდელი აღზრდა-განათლებისა და სოციალურად დაუცვლთა დახმარების ცენტრის ბენეფიციართა სიაში ჩაირიცხა 44 პირი.
* უსახლკაროთა აღრიცხვისა და თავშესაფრით უზრუნველყოფის წესის ფარგლებში 6 პირს მიენიჭა უსახლკაროს სტატუსი.

მიმდინარე წელს მუნიციპალიტეტის მერიის შუამდგომლობითა და ქვემო ქართლში სახელმწიფო რწმუნებულის ადმინისტრაციის-გუბერნიის თანადგომით, ა(ა)იპ ,,შეზღუდული შესაძლებლობების მქონე პირთა დახმარების ფონდმა“ გადაადგილების უნარს მოკლებულ 6

პირს გადასცა ეტლი და დამხმარე საშუალება.

ა.(ა).ი.პ. „თეთრიწყაროს სკოლამდელი აღზრდა-განათლებისა და სოციალურად დაუცველთა დამარების ცენტრი“ - ს შემადგენლობაში შედის მუნიციპალიტეტის ტერიტორიაზე არსებული 16 საბავშვო ბაღები და მუნიციპალიტეტის ადმინისტრაციულ ერთეულში და ქ. თეთრიწყაროში მცხოვრები სოციალურად დაუცველი ბენეფიციარების სასადილოს სამსახური.

ა.(ა).ი.პ. „თეთრიწყაროს სკოლამდელი აღზრდა-განათლებისა და სოციალურად დაუცველთა დამარების ცენტრ“ - ს გააჩნია თავისი ადმინისტრაციული შენობა, ქ. თეთრიწყარო თამარ მეფის ქ. N 13 რომელიც დაკომპლექტებულია კაბინეტებით და კვალიფიციური, განათლებული კადრებით.

სამსახურის სრულყოფილად ფუნქციონირების მიზნით და ახალი მოთხოვნებიდან გამომდინარე შექმნილია შინაგანაწესი, როგორც საბავშვო ბაღების, სასდილოს სამსახურისათვის ასევე ა.(ა).ი.პ. „თეთრიწყაროს სკოლამდელი აღზრდა-განათლებისა და სოციალურად დაუცველთა დამარების ცენტრ“ - ს ადმინისტრაციისათვის. 2022 წლის განმავლობაში ოთხ საბავშვო ბაღში (კოდის, მანგლისის, ქ. თეთრიწყაროს N 1 და N 2 საბავშვო ბაღებში) და სოციალურად დაუცველთა სასადილოში დამონტაჟდა ვიდეო მონიტორინგისათის განკუთვნილი კამერები, რისი მეშვეობითაც ხდება დაკვირვება სააბავშვო ბაღებში ყველა პროცესზე და სოციალურად დაუცველთა სასადილოში პროდუქტის მიღებასა და ბენეფიციარებისათვის განკუთვნილი საკვების გაცემაზე.

2022 წელს მნიშვნელოვანი ნაბიჯი გადაიდგა HACCP ( საფრთხის ანალიზისა და კრიტიკული საკონტროლო წერტილების ) სტანდარტით გათვალისწინებული პროგრამის განხორციელებისათვის, კერძოდ ა.(ა).ი.პ. „თეთრიწყაროს სკოლამდელი აღზრდა-განათლებისა და სოციალურად დაუცველთა დამარების ცენტრ“ - მა ჩაატარა ტრენინგები. ასევე მიმდინარეობს HACCP - ის სტანდარტებით ინფრასტრუქტურული ხარვეზების გამოსწორება. საბავშვო ბაღებში დამონტაჟდა გამწოვების თანამედროვე სისტემა, ფანჯრებზე გაკეთდა მწერებისგან დამცავი ბადეები, და მთელ რიგ ბაღებში სტანდარტის შესაბამისად დამონტაჟდა ჯგუფებში ჭურჭლის სარეცხი და ხელის დასაბანი ნიჟარები. ყველა საბავშვო ბაღში და სოციალურად დაუცველთა ბენეფიციართა სასადილოში შეძენილი იქნა ხუთ იარუსიანი ჭურჭლის საშრობი სტელაჟები. სოფელ ირაგის საბავშვო ბაღში სამზარეულო და სასადილო ოთახი გაფართოვდა და გარემონტდა სტანდარტის შესაბამისად. 2022 წლის განმავლობაში საბავშვო ბაღებში და სასადილოში წყლის ლაბორატორიული ანალიზი სუფთა სახლთან გაფორმებული ხელშეკრულების საფუძველზე ჩატარდა ორჯერ. აგრეთვე პერიოდულად ტარდებოდა ყველა ობიექტის დეზინფექცია, დერატიზაცია და დეზინსექცია.

2022 წელს ბაღის 50 თანამშრომელმა წარმატებით გაიარა აღმზრდელ- პედაგოგის ტრენინგის 66 საათიანი გადამზადების პროგრამა და აიმაღლეს კვალიფიკაცია.

2022 წელს სრული რეაბილიტაციით გაიხსნა სოფელ ჯორჯიაშვილში საბავშვო ბაღი და დაწყებული არის სოფელ ფარცხისში და სოფელ წინწყაროში სრულიად ახალი საბავშვო ბაღების მშენებლობა.

ასევე შეძენილი იქნა სამსახურისათვის ავტომობილი, რომლის საშუალებითაც გაიოლებულია საბავშვო ბაღებში სხვადასხვა დასახელების პროდუქტის ტრანსპორტირების საკითხი.

შეძენილი იქნა რიგი დასახელების ავეჯი სოფელ კოდის, ირაგის, ვაშლოვანის და ქ. თეთრიწყაროს N1 საბავშვო ბაღებში.

2022 წელს საშტატო განრიგით დამტკიცებული იქნა 235 საშტატო ერთეული. აღნიშნული საშტატო განრიგით ადმინისტრაციაში დამტკიცებულია 19 საშტატო ერთეული, საბავშვო ბაღებში 204, სოციალურად დაუცველთა სასადილოში 12.

ცენტრს გააჩნია თავისი ფეისბუქ გვერდი, სადაც განთავსდება სიახლეები, ბრძანებები, საზეიმო ღონისძიებები, სადღესასწაულო მილოცვები რომელიც ევალება საზოგადოებასთან ურთიერთობის სპეციალისტს.

ბიუჯეტი მტკიცდება წელიწადში ერთხელ წლის დასაწყისში, 2022 წლის ბიუჯეტი განისაზღვრებოდა 2565698 ლარით, სადაც კვებისა და ტრანსპორტის მომსახურების თანხა გათვალისწინებული იყო მხოლოდ ექვსი თვით. 2022 წლის ხარჯებმა შეადგინა 2738425 ლარი, დარჩა აუთვისებელი თანხა 175673 ლარი (ბაღების სამსახურიდან 137328 ლარი, ხოლო სასადილოს სამსახურიდან 38345 ლარი).

ცენტრის სამსახურში დირექტორის ბრძანებით ჩამოყალიბებულია ოთხი კომისია კერძოდ:

1. ინვენტარიზაციის

2. სანიტარულ-ჰიგიენური შემოწმების

3. ნარჩენი პროდუქტების ჩამოწერის

4. ნაშთების მოულოდნელი შემოწმების.

თითოეულ კომისიას ხელმძღვანელობს კომისიის თავმჯდომარე, და არჩეული კომისიის წევრები. თავმჯდომარე ხელმძღვანელობს შედგენილი და დირექტორის მიერ დამტკიცებული რეგლამენტით.

სოციალურად დაუცველთა ბენეფიციარების დახმარების სამსახური მუშაობს ყოველ დღე, შაბათ-კვირის და უქმე დღეების ჩათვლით. ქ. თეთრიწყაროში მცხოვრები ბენეფიციარები რომლებიც რეგისტრირებულნი არიან ცენტრის რეესტრში ყოველდღიურად უზრუნველყოფილნი არიან ცხელი სადილით, შედგენილი შესაბამისი მენიუს თანახმად. სისტემაში ირიცხებიან მარტოხელა და შეზღუდული შესაძლებლობის მქონე პირები, მათთან სადილის გატანა ბინაზე ყოველდღიურად ხდება მიმტანი თანამშრომლის მიერ. შექმნილია სამუშაოდ ორი ჯგუფი, რომლებიც დაკომპლექტებულია არიან საშტატო თანამშრომლებით. ამ სამსახურს გააჩნია მეორე მიმართულება მუნიციპალიტეტის ადმინისტრაციულ ერთეულებში მცხოვრები სოციალურად დაუცველ ბენეფიციართა ( რომელთა რეესტრში ჩარიცხვა ხდება მერიის სოციალური დახმარების გამცემი მუდმივი კომისიის რეკომენდაციის საფუძველზე) მშრალი საკვები პროდუქტებით უზრუნველყოფა ყოველი თვის 20 რიცხვიდან თვის ბოლომდე. პროდუქტების რაოდენობა გადაანგარიშებულია ოჯახის წევრებიდან გამომდინარე და დამტკიცებულია მუნიციპალიტეტის მერის მიერ. შინაგანაწესის თანახმად წელიწადში ორჯერ აღდგომის დღესასწაულზე თითოეულ ოჯახს გადაეცემა 10 კვერცხი და 800 გრ. პასკა და საახალწლოდ ორი კგ მანდარინი და ერთი კგ შოკოლადის კანფეტი. ბენეფიციართა საერთო რიცხვი 2022 წლის დეკემბრის მონაცემებით შეადგენდა ქ. თეთრიწყაროში 95, ადმინისტრაციულ ერთეულებში 385.

2022 წელს მშრალი საკვები პროდუქტებით ბენეფიციართა რაოდენობამ შეადგინა წლის დასაწყისიში 79 ოჯახის 369 ბენეფიციარი, ხოლო წლის დასასრულს 86 ოჯახის 385 ბენეფიციარი. რაც შეეხება ცხელი საკვების მიმღები ბენეფიციართა რაოდენობას წლის დასაწყისში შეადგინა 44 ოჯახის 83 ბენეფიციარი, ხოლო წლის დასასრულს 51 ოჯახის 95 ბენეფიციარი.

საბავშვო ბაღების გაერთიანებაში საამღზრდელო პროცესი მიმდინარეობს ორშაბათიდან - პარასკევის ჩათვლით. წლის დასაწყისში ირიცხებოდა 640 აღსაზრდელი, ბავშვების მიღება ხდება ყოველთვიურად. უკრაინაში დაწყებული საომარი მდგომარეობის გამო, ჩვენს საბავშვო ბაღებში მიღებული იქნა უკრაინიდან ჩამოსული ბავშვები. საბავშვო ბაღების გაერთიანებას ბაგა - ბაღი არ გააჩნია.

მსოფლიო ჯანდაცვის ორგანიზაციის მიერ გამოცხადებული პანდემიიდან და სეზონური ეპიდემიოლოგირი მდგომარეობიდან გამომდინარე, ხდებოდა საბავშვო ბაღების წერტილოვანი დაკეტვები, ნაშთის სახით დარჩენილი პროდუქტი გადაეცემოდა სოციალურად დაუცველთა სასადილოს სამსახურს.

გადმოგზავნილი ცხრილების საფუძველზე მითითებული გვაქვს მუნიციპალიტეტის ტერიტორიაზე ასაშენებელი და სარეაბილიტაციო ბაღების სია. ასევე ეზოების მოწყობა და მოპირკეთება.

ა.(ა).ი.პ. „თეთრიწყაროს სკოლამდელი აღზრდა-განათლებისა და სოციალურად დაუცველთა დამარების ცენტრი“ - ს თანამშრომლები აქტიურად არიან ჩართული მერიის მიერ დაგეგმილ ტრენინგებში და ასევე გასვლით ტრენინგებში და მივლინებებში.

ა.(ა).ი.პ. „თეთრიწყაროს კულტურისა და სპორტის ცენტრი“ პასუხისმგებელია ჩვენი მომავალი თაობის კულტურულ-საგანმანათლებლო და სპორტული აღზრდისთვის. 2022 წელს ცენტრის ბაზაზე ფუნქციონირებდა 10 სპორტული სექცია 398 მოსწავლით, 11 სახელოვნებო სექცია 148 მოსწავლით, 4 ხალხურ საკრავთა სექცია 281 მოსწავლით და საფორტეპიანო სექცია 183 მოსწავლით. ჯამში 2022 წელს ცენტრში 1010 მოსწავლე გვყვავდა.

2022 წლის ბიუჯეტმა წლის დასაწყისში შეადგინა 1 241 320 ლარი, ხოლო წლის ბოლოს 1 928 470 ლარი. შტატი-154, დასაქმებული 145 თანამშრომელი.

 2022 წელი ნაყოფიერად დაიწყო სპორტის სამსახურმა, მთელი წლის განმავლობაში ცენტრის სპორტის სამსახური აქტიურად იყო ჩართული ყველა სახის ღონისძიებაში, იღებდა მონაწილეობას სპორტული ფედერაციების მიერ დაგეგმილ ტურნირებსა და შეჯიბრებებში, სადაც ჩვენი სპორტსმენები ყოველთვის სასურველ შედეგებს დებდნენ, არ ყოფილა 2022 წელს ნებისმიერი შეჯიბრი, სადაც ჩვენს სპორტსმენებს საპრიზო ადგილი არ დაეკავებინოს.

 მაგ. აფხაზეთის ძიუდოს აკადემიის ტურნირზე ჩვენმა ძიუდოისტმა, ბაჩო გიგანმა, პირველი ადგილი დაიკავა. (მწვრთნელი გეგი თამლიანი).

 ქ. თბილისში საქართველოს ძიუდოს ეროვნული ფედერაციის ჩემპიონატის სალიცენზიო შეჯიბრება ჭაბუკებში საპრიზო ადგილი დაიკავა საბა სამსიანმა.

 ქ. ბათუმში ჩატარებულ საქართველოს ჩემპიონატი კრივში ახალგაზრდა და უფროსი ასაკის მოკრივეთა შორის, ჩვენმა მოკრივეებმა ბიძინა გარდაფხაძემ და შალვა ფირცხელიანმა მესამე ადგილი დაიკავეს.

 სფ. ნორიოში ჩატარებულ 2007-2008 წლებში დაბადებულ ვაჟ ძიუდოისტთა შორის, საქართველოს პირველობაზე ასპარეზობის უფლება მოიპოვეს: ბესი სამსიანი- პირველი ადგილი, ბერდია კვიციანი- მეორე ადგილი, საბა სამსიანი და ზვიადი ბექაური- მესამე ადგილი.

 წარმატებით ასპარეზობენ ჩვენი ფრენბურთელი გოგონები. გუნდმა ქ. რუსთავში ჩატარებულ 2022 წლის პირველი ლიგის ჩემპიონატის ფინალური შეხვედრაზე მესამე საპრიზო ადგილი დაიკავა. გოგონების გუნდისთვის შეძენილი იქნა ფორმები.

 მიღწევები გვაქვს როგორც ყოველთვის კარატეს მიმართულებით. ისინი ყოველთვის ტოლს არ უდებენ სხვა გუნდებს, 2022 წელს აღსანიშნავი იყო ქ. თბილისში გამართული საერთაშორისო ტურნირი „თბილისი გრან-პრი“ სადაც ჩვენმა ოთხმა წევრმა მიაღწია წარმატებას:

• ნიკოლე დემურიშვილი- ოქრო

• გიორგი აფციაური - ოქრო

• ნიკა წიკლაური - ვრცხლი

• ლუდმილა მაკაროვი - ვერცხლი

2022 წლის მნიშვნელოვანი მიღწევა იყო საქართველოს ჩემპიონატი ვეტერან ძიუდოისტთა შორის, სადაც იასპარაზეს ჩვენმა ვეტერანმა ძიუდოისტებმა: სანდრო იაკობაშვილმა და გეგი თამლიანმა. აქ მოპოვებული გამარჯვების შედაეგად გეგი თამლიანმა და სანდრი იაკობაშვილმა მოიპოვეს საბერძნეთში კუნძულ ჰერაკლიონზე ასპარეზობის უფლება.

 გეგი თამლიანის დაფინანსების საკითხში დიდი დახმარება გამოიჩინა თეთრიწყაროს მუნიციპალიტეტმა, რათა მას შეძლებოდა მონაწილეობა მიეღო აღნიშნულ ჩემპიონატზე, მისი გზის ხარჯები სრულად დააფინანსა მუნიციპალიტეტმა, კულტურისა და სპორტის ცენტრმა.

 ჩვენმა სპორტსმენებმა აქაც გვასახელეს, გეგი თამლიანმა ევროპის პირად ჩათვლაში ბრინჯაოს მედალი და გუნდურ ჩათვლაში ოქროს მედალი მოიპოვა. სანდრო იაკობაშვილმა კი პირველი ოქროს მედალი მოიპოვა.

 2022 წლის მარტის თვეში კიდევ ერთი წარმატებული ნაბიჯი იყო თეთრიწყაროს მუნიციპალიტეტსა და რაგბის კლუბ „იუნკერებს“ შორის გაფორმებული ურთიერთთანამშრომლობის მემორანდუმი, მემორანდუმის ფარგლებში ააიპ „თეთრიწყაროს კულტურისა და სპორტის ცენტრ“-ში შეიქმნა „თეთრიწყაროს იუნკერები“.

 კლუბში საკმაოდ ბევრი ბავშვი გაერთიანდა. მოწვეულები არიან გამოცდილი მწვრთნელები, რომლებიც რეგულარულად ატარებენ მეცადინეობებს, შეძენილი იქნა უმაღლესი ხარისხის სარაგბო ინვენტარი, რამაც უფრო პროდუქტიული და სასიამოვნო გახადა სავარჯიშო პროცესი. რაგბის ფედერაციის ორგანიზებით, თეთრიწყაროს მუნიციპალიტეტისა და კულტურის ცენტრის მხარდაჭერით იმართება საქართველოს ვაჟთა ლიგის თამაშები, სადაც „იუნკერების“ შემადგენლობაში თამაშობდნენ ცენტრის რაგბის სექციის აღსაზრდელები. მატჩებს ესწრებოდნენ მაღალი რანგის წარმომადგენლები. კეთილმოეწყო სტადიონის გასახდელები და სველი წერტილები.

 დაბა მანგლისში გიხსნა კალთბურთის სექცია, აქაც გამოცდილი და მაღალკვალიფიცირებული მწვრთნელები არიან მოწვეულები, რომლებიც თანამშრომლობენ თბილისის კალათბურთის აკადემიასთან. გამოცდილების მისაღებად ჩვენი აღსაზრდელები ხშირად სტუმრობენ აკადემიას და თვითონაც აქტიურ მონაწილეობას ღებულობენ თამაშებში.

 ჩვენი სპორტსმენები გარკვეულ წარმატებებს ქვეყნის გარეთაც აღწევენ, 28-29 სექტემბერს ქალაქ დიეპში გაიმართა მსოფლიო ჩემპიონატი მკლავჭიდში, სადაც მკლავჭიდის სექციის სპორტსმენმა, თაზო პაპაშვილმა პირველი საპრიზო ადგილი დაიკავა 16 წლამდე ასაკის მოზარდებს შორის.

 აღსანიშნავია სოფ. სამღერეთის გოგონათა ფეხბურთის გუნდის მიღწევები ( მწვრთ. თენგიზ ჩარკვიანი), გუნდმა წარმატებით იასპარეზა საქართველოს სამოყვარულო საფეხბურთო ჩემპიონატზე 11-11, მონაწილეობა მიიღო გოგონათა ფეხბურთში მოყვარულთა ლიგის აღმოსავლეთ რეგიონის ნახევარფინალურ ეტაპზე. არ გამოუტოვებიათ ქალთა ფეხბურთის არცერთი შეხვედრა. გუნდისთვის შეძენილი იქნა სპორტული ფორმები და ინვენტარი.

 2022 წელი მრავალფეროვანი და ყოველმხრივ დატვირთული იყო კულტურული ღონისძიებების მხრივაც. დიდი შესვენების შემდეგ განახლდა კულტურული ღონისძიებების ჩატარება.

 პირველი ღონისძიება მივუძღვენით კალანდობას, რომელიც ცენტრის სააქტო დარბაზში ჩატარდა, მასში აქტიუტრად იყვნენ ჩართული ცენტრის თანამშრომლები და მოსწავლეები. ღონისძიებას ესწრებოდნენ მერიის წარმომადგენლები.

 აღსანიშნავია, რომ 14 -15-16 იანვარს „ზამთრის ბორჯომი 2022“, საერთაშორისო კონკურსში მთავარი პრიზი, გრანპრი, მოიპოვა საესტრადო კვარტეტმა „ათინათ-“მა , პედგოგ ხათუნა თავართქილაძის ხელმძღვანელობით.

 8 - მარტის და დედის დღთესთან დაკავშირებით სააქტო დარბაზში მოეწყო სახელოვნებო განყოფილების მოსწავლეების და პედაგოგების თემატური გამოფენა. ჩვენმა გოგონათა კვარტეტმა „ათინათ“-მა წარმოადგინა მუსიკალური ნომრები.

 9 - აპრილის დღესთან დაკავშირებით ცენტრის სააქტო დარბაზში ჩატარდა საღამო პოერფომანსი, ნაჩვენები იყო 9 აპრილის დღის ამსახველი კადრები, გამოიფინა დაღუპულთა სურათები, დაინთო სანთლები. ღონისძებას ესწრებოდნენ მერიის ხელმძღვანელი პირები.

 13 - აპრილს საესტრადო ჯგუფის გოგონათა კვარტეტმა „ათინათმა“და ფოლკლორულმა ანსამბლ „მთის არწივმა“ სოფ კოდაში მონაწილეობა მიიღო ააიპ „დემოსის“ მიერ ქართული სიმღერის ფესტივალზე „სხვა საქართველო სად არის“ შესარჩევ კონკურსზე. „მთის არწივმა“ მეორე ეტაპზე გადასვლა დაიმსახურა.

 14 - აპრილს საბიბლიოთეკო განყოფილებამ მოაწყო დედა ენის დღესთან დაკავშირებული გამოფენა „ ენა დედაა ენისა“.

6 - მაისს მოეწყო ბიბლიოთეკის კვირეული, კვირეულის ფარგლებში ბიბლიოთეკა ფილიალებში მოეწყო სხვადასხვა ლიტერატურული და პოეზიის საღამოები, წიგნის გამოფენები და შეხვედრები.

9 - მაისს თეთრიწყაროს ციყვების პარკში ტრადიციულად მეორე მსოფლიო ომში გამარჯვების დღე აღინიშნა. მუნიციპალიტეტის მერმა და კულტურისა და სპორტის ცენტრის ხელმძღვანელმა პირებმა გვირგვინით შეამკეს მემორიალი, მამა გიორგი ალთუნაშვილმა გადაიხადა მიცვალებულთა მოსახსენიელებელი პანაშვიდი.

 10 - ივნისს ცენტრის სააქტო დარბაზში ჩატარდა მუსიკის სამსახურის საფორტეპიანო განყოფილების (ხელ. მანანა ბაიდარაშვილი) 2022 წლის შემაჯამებელი ღონისძიება. ღონისძიებაში მონაწილეობას ღებულობდა კოდის, ჯორჯიაშვილის და მანგლისის ფილიალები.

 ღონისძიების ბოლოს წარჩინებულ მოსწავლეებს გადაეცათ დიპლომები. გამოვლენილი იქნა წლის წარჩინებული პედაგოგი.

 23 - ივნისს ქ. მარნეულში ქართული სიმღერის ფესტივალზე „სხვა საქართველო სად არის“ დახურვის მონაწილეთა ცერემონიაზე, გურამ კვასტიანის ფოლკლორულმა ანსამბლ “მთის არწივიმა“ ნომინაციაში „ფოლკლორული ანსამბლები“ მეორე ადგილი დაიკავა.

 1 - ივლისს თეთრიწყაროს მუნიციპალიტეტის სოფ. მარაბდაში ტრადიციულად სახალხო დღესასწაული „მარაბდობა 2022„ აღინიშნა. ღონისძიება თ/წყაროს მუნიციპალიტეტის მხარდაჭერით, კულტურის ცენტრისა და საპატრიარქოსთან არსებულ ჩოხოსანთა დასის ორგანიზებით გაიმართა, სადაც მონაწილეობდნენ ადგილობრივი საესტრადო, ფოლკლორული და ქორეოგრაფიული ანსამბლები.

5 - ივლისს თეთრიწყაროს ციყვების პარკში მოეწყო წიგნების პრეზენტაცია:

* „თურმანი“ და „ლეგენდა მოთხრობაში“ - რედაქტორი ისტორიკოსი ლევან ჟვანია;
* „ლეკვების სამოთხე“ ავტორი დათია ბადალაშვილი;

 პრეზენტაციას ქვემო ქრთლში სახელმწიფო რწმუნებულის მოადგილეები, სახელმწიფო რწმუნებული , გიორგი დოხტურიშვილი, აგრეთვე საქართველოს მწერალთა შემოქმედებითი კავშირის თავჯდომარე, თემურ ჩალაგაშვილი ესწრებოდნენ.

 6 - ივლისს ჩვენმა ქორეოგრაფიულმა ანსამბლმა „სამებამ“ ქ. ქობულეთში მონაწილეობა მიიღო ხელოვნების საერთაშორისო ფესტივალ - კონკურსში, სადაც დაჯილდოვდნენ დიპლომებით და „ოქროს გუნდი“ მედლებით.

 27-28 ივლისი ქ. ქობულეთში ფოლკლორულმა ანსამბლმა „მშვიდობის მტრედებმა“ (ხელ. ლუიზა ასკილაშვილი) ხელოვნების მე-18 საერთაშორისო ფესტივალ-კონკურსში „ნარინჯისფერი ქობულეთი“ მთავარი პრიზი „გრან-პრი“ მოიპოვა.

 2022 წელს საკრებულოს გადაწყვეტილებით დაწესდა ორდღიანი სახალხო დღესასწაული „მანგლისობა“ და „ბეგა-ფესტი“ , რომელიც გაიმართება ყოველი წლის 6-7 აგვისტოს. მანგლისის როშაში გაიმართა ფართო მასშტაბიანი ღონისძიებები, სადაც მონაწილეობა მიიღო როგორც ადგილობრივმა სიმღერისა და ცეკვის ჯგუფებმა, ასევე მოწვეულმა ჯგუფებმა. ღონიძიებამ დიდი მოწონება დაიმსახურა მოსახლეობაში.

 12 - აგვისტო სახალხო დღესასწაული „დიდგორობა - 2022“ კულტურისა და სპორტის ორგანიზებით გამოცხადდა ტენდერი, ღონისძიებაზე მოწვეულნი იყვნენ ქვემო ქართლის მუნიციპალიტეტები, რომლებიც წარმოდგენილნი იყვნენ თავიანთი კუთხის დამახასიათებელი სამზარეულობებით, კულტურის ცენტრმა წარმოადგინა „სვანეთი“ და „გურიის“ კუთხე.

 ჩვენი ცენტრის, სახელოვნებო განყოფილების, ხატვის მოსწავლეებმა მონაწილეობა მიიღეს ქ/ მინსკში ჩატარებულ ფესტივალზე „მსოფლიო ბავშვების მეგობრობა“, რომლის სლოგანიც იყო „გააქტიურე მომავალი, ჩვენ სამყაროს ბავშვები ვართ“. ფესტივალზე ელექტრონულად გადაგზავნილი იქნა 5 მოსწავლის ნამუშევარი ( პედ: ნათელა ნინოშვილი) , აქედან დიპლომები დაიმსახურეს ნიკოლზ და ანა ზანგურაშვილების ნამუშევრებმა.

 23-25 სექტემბერს კლასიკური გიტარის განვითარების ფონდის ინიციატივით და კულტურისა და ცენტრის მხარდაჭერით ქ. თეთრიწყაროში ჩატარდა კლასიკური გიტარის დღეები. ფესტივალის ფარგლებში ჩატარდა კლასიკური გიტარის ვირტუოზის, ტარიელ სუარის სემინარი.

 წელს კიდევ ერთი სიახლე მოხდა ის, რომ აღვადგინეთ სახალხო დეღესასწაული „ გარისობა 2022“, რომელიც ჩატარდება ყოველი წლის 7 ოქტომბერს. წელს ეს ღონისძიება ჩატარდა ციყვების პარკში, გაიმართა ფართო მასშტაბიანი გასართობი, კულტურული და სპორტიული აქტივობები, მაყურებლის წინაშე წარსდგა ადგილობრივი ფოლკლორული სიმღერისა და ცეკვის ანსამბლები, მოეწყო ხელოვანთა ნამუშევრების გამოფენა, წარმოდგენილი იყო მუნიციპალიტეტში შემავალი 20 თემის კუთხე, მისთვის დამახასიათებელი კულინარიითა და დეკორაციებით. მოხდა საპატიო მოქალაქეების არჩევა და დაჯილდოვება, ღონისძიება დაამთავრა „ღამის შოუს“ ბენდმა. ღონისძიებას ესწრებოდნენ ქვემო ქართლის გუბერნატორი, მღვდელმთავრები სასულიერო პირებთან ერთად, ლიეტუვის დელეგაციის წევრები, ნიდერლანდების სამეფოს სრულუფლებიანი ელჩი საქართველოში, რეგიონის მუნიციპალიტეტის მერები.

 21 - ოქტომბერს ქ. თბილისში ანზორ ერქომაიშვილის სახელობის ფოლკლორის ერონულ ფასტივალში მონაწილეობა მიიღეს ფოლკლორის სამსახურის გუნდებმა “გუდარეხმა“ და უხუცესთა გუნდმა „დიდგორმა“. ხელოვნების განყოფილების ექვსმა პედაგოგმა, ჩვენ ამაყები ვართ იმით, რომ ჩვენს ყველა მონაწილეს მიენიჭა ლაურეატის წოდება. ანსამბლმა „ დიდიგორმა“ მონაწილეობა მიიღო დასკვნით კონცერტში და ისინი სიგელებით და მედლებით დაჯლდოვდნენ. ხოლო ხელოვნების განყოფილების პედაგოგებისათვის ა. ერქომაიშვილის ფოლკლორის ცენტრმა თეთრიწყაროს მუნიციპალიტეტის მონაწილეებისათვის მოაწყო ერთ კვირიანი გამოფენა, სადაც მოწვეული იყო სხვადასხვსა ტელევიზიები, რომლებმაც ფართოდ გააშუქეს ჩვენი პედაგოგების ფასდაუდებელი ძველი ტრადიციული მეთოდებით დამზადებული ნამუშევრები.

ფოლკლორულ ანსამბლ „გუდარეხი“-სათვის შეძენილ იქნა ახალი ჩოხები.

სამ წლიანი რემონტის შემდეგ მოხდა მხარეთმცოდნეობის მუზეუმის შენობის სრულად რეკონსტრუქცია-რეაბილიტაცია, პირველი ეტაპი რომელიც განახორციელდა ENPARD -ის პროგრამით დასრულდა 2020 წლის ბოლოს, ხოლო შემდგომ მუნიციპალიტეტის გვერდში დგომით და დაფინანსებით ბოლომდე იქნა მიყვანილი შენობის რეაბილიტაცია, სრულად მოხდა შენობის სახურავის გამოცვლა, გამოიცვალა ფანჯრები, მოეწყო ცენტრალური გათბობა და სველი წერტილები. სრულად განახლდა საგამოფენო დარბაზები, რომლებიც აღიჭურვა თანამედროვე სპეციფიკური ავეჯით. მოეწყო ფონდსაცავი თავისი სტელაჟებით, სადაც განთავსდება არტეფაქტები. მალე მუზეუმი ვიზიტორებსაც მიიღებს. 2023 წელს ვგეგმავთ მუზეუმის ეზოს სრულად კეთილმოწყობას.

ცენტრი აქტიურად იყო ჩართული გასვლით ღონისძიებებში სხვადასხვა მუნიციპალიტეტებში.

2022 წლის ბოლო ცენტრმა დაამთავრა გრანდიოზული საახალწლო ღონისძიებით, რომელიც მერიის მიმდებარე ტერიტორიაზე ჩატარდა.

ყოველივე ზემოაღნიშნულ ღონისძიებას კოორდინირებასა და თანაორგანიზებას უწევდა მერიის განათლების კულტურის სპორტისა და ახალგაზრდულ საქმეთა განყოფილება.

2022 წელს მუნიციპალიტეტის მერიის განათლების, კულტურის, სპორტისა და ახალგაზრდულ საქმეთა სამსახურმა განაახლა თეთრიწყაროს მუნიციპალიტეტში პროფესიული განვითარების, განათლების ხელშეწყობის და ადგილობრივი სათემო ჯგუფების/ორგანიზაციების სოციალური ინიციატივების მხარდაჭერის მუნიციპალური პროგრამა, რომელის ფარგელბში ხდებდა წარმატებული სკოლის მოსწავლეების, სტუდენტების, პროფესიული სასწავლებლის სტუდენტების ვაჟა-ფშაველას სახელობის პრემიით დაჯილდოება, ამასთანავე ადგილობრივი და სათემო ორგანიზაციების მხარდაჭერა. გარდა ამისა პროგრამა ითვალისიწნებს პროფესიული ნიშნით წარმატებული პირების დაჯილოდებასა და წახალისებას. დამატებით პროგრამა ითვალისწინებს ბასილ მელიქიშვილის სახელობის პრემიის გაცემას, საქართველოში რეგისტრირებულ მოქალაქეზე, რომელიც პროგრამის მოქმედების პერიოდში მოიპოვებს გამარჯვებას მუნიციპალიტეტის მერიისა და მწერალთა შემოქმედებითი კავშირის მიერ ორგანიზებულ, ბასილ მელიქიშვილის სახელობის ყოველწლიურ ლიტერატურულ კონკურსში.

2022 წელს ამ პროგრამის ფარგელბში ჯამში შემოვიდა 19 განცხადება, საიდანაც დაკმაყოფილდა 13. გაიცა:

* 3 ვაჟა-ფშაველას სახელობის პრემია სკოლის მოსწავლეებისთვის;
* 8 ვაჟა-ფშაველას სახელობის პრემია სტუდენტებისთვის;
* 1 პროფესიული წარმატება/აღიარების მქონე მოქალაქეთა წახალისება;
* 1 ბასილ მელიქიშვილის სახელობის ლიტერატურული პრემია.

2022 წელს მუნიციპალიტეტის მერიის განათლების, კულტურის, სპორტისა და ახალგაზრდულ საქმეთა განყოფილებამ დაგეგმა ჩვენი დელეგაციის ლიეტუვის მუნიციპალიტეტ იგნალინაში ვიზიტი და შემდგომ მათი თეთრიწყაროს მუნიციპალიტეტში გამასპინძლება. აღნიშნულ ღონისძიებების ფარგლებში გაფორმდა დამეგობრების მემორანდუმი ამ ორ მუნიციპალიტეტს შორის.

2022 წლის საანგარიში პერიოდში სამსახურმა მიიღო და რეაგირება მოახდინა 4166 წერილზე/განცხადებაზე.

სამსახური აგრძელებს აქტიურ მუშაობას, დებულების შესაბამისად.